Diari Oficial de la Generalitat Valenciana


Sumari del DOGV 7958, del 16-01-2017 (2016/10597)

RESOLUCIÓ de 9 de desembre de 2016, del conseller d'Educació, Investigació, Cultura i Esport, per la qual es resol la convocatòria de subvencions destinades a accions i programes transversals educatius i innovadors que promoguen l'educació en valors desenvolupats per entitats privades sense ànim de lucre de la Comunitat Valenciana en el curs escolar 2015-2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7958

Data del DOGV
:   16-01-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10745


Data del document
:   09-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 9 de desembre de 2016, del conseller d'Educació, Investigació, Cultura i Esport, per la qual es resol la convocatòria de subvencions destinades a accions i programes transversals educatius i innovadors que promoguen l'educació en valors desenvolupats per entitats privades sense ànim de lucre de la Comunitat Valenciana en el curs escolar 2015-2016. [2016/10074]  
Per Ordre 60/2016, de 23 de setembre, de la Conselleria d'Educació, Investigació, Cultura i Esport, es van aprovar les bases reguladores de les subvencions destinades a accions, programes i materials educatius desenvolupats per entitats privades sense ànim de lucre de la Comunitat Valenciana (DOCV 7883, 28.09.2016).  
Per Resolució de 26 d'octubre de 2016, del conseller d'Educació, Investigació, Cultura i Esport, es van convocar subvencions destinades a accions i programes transversals educatius i innovadors que promoguen l'educació en valors desenvolupats per entitats privades sense ànim de lucre de la Comunitat Valenciana en el curs escolar 2015-2016 (DOGV 7906, 28.10.2016).  
Comprovada la documentació presentada, una vegada transcorregut el termini i trobant-se en poder de l'òrgan instructor totes les sol·licituds presentades, es va constituir, el 30 de novembre de 2016, la comissió per a l'estudi, valoració i proposta de concessió de subvencions a les entitats privades sense ànim de lucre participants segons estableix la base quarta de l'ordre de bases.  
D'acord amb les bases huitena i deu de l'Ordre 60/2016, de 23 de setembre, el 7 de desembre de 2016 es va publicar en la pàgina web de la Conselleria d'Educació, Investigació, Cultura i Esport la relació provisional d'accions i programes seleccionats i no seleccionats i una relació amb els interessats que havien d'esmenar la falta o adjuntar els documents preceptius especificats.  
Vista la proposta de resolució definitiva de data 9 de desembre de 2016, elevada per l'òrgan instructor de la convocatòria de subvencions destinades a accions i programes educatius innovadors desenvolupats per entitats privades sense ànim de lucre de la Comunitat Valenciana en el curs escolar 2015-2016.  
En virtut del que disposen les bases deu, catorze i quinze de l'Ordre 60/2016, de 23 de setembre, i d'acord amb la facultat per a resoldre la convocatòria que conté la base cinquena de l'Ordre 60/2016, de 23 de setembre, resolc:  
  
Primer  
Concedir les subvencions a les accions i programes seleccionats de les entitats privades sense ànim de lucre que figuren en l'annex I d'aquesta proposta de resolució definitiva, per l'import que s'indica en cada cas, les quals s'abonaran a càrrec del capítol IV de la línia de subvenció S8147000, del programa pressupostari 421.50, del pressupost de la Generalitat de l'any 2016, dotat amb un import global màxim de 60.000 euros, dels quals s'assignen 53.980,84 - amb un sobrant de 6.019,16 ?.  
  
Segon  
Declarar accions i programes no seleccionats els que figuren en l'annex I d'aquest document pels motius que en cada cas s'indica.  
  
  
Tercer  
El pagament de les subvencions es realitzarà als beneficiaris d'acord amb el que preveuen les bases setze, dèsset i díhuit de l'Ordre 60/2016, de 23 de setembre.  
  
València, 9 de desembre de 2016.- El conseller d'Educació, Investigació, Cultura i Esport: Vicent Marzà Ibáñez.